pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีชื่นชมเทศบาลตำบลเขาพระงามฯ ได้รับรางวัล UNPSA
วันอังคารที่ 18 กรกฎาคม 2560
นายกรัฐมนตรีชื่นชมเทศบาลตําบลเขาพระงามฯ ได้รับรางวัล UNPSA
นายกรัฐมนตรีชื่นชมเทศบาลตําบลเขาพระงามฯ ได้รับรางวัล UNPSA
วันนี้ (18 กรกฎาคม 2560) เวลา 09.00 น. ณ ห้องโถงกลางชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายจิรชัย มูลทองโร่ย ปลัดสํานักนายกรัฐมนตรี และนายทศพร ศิริสัมพันธ์ เลขาธิการคณะกรรมการพัฒนาระบบราชการ นําคณะเทศบาลพระงาม ตําบลเขาพระงาม อําเภอเมือง จังหวัดลพบุรี เข้าพบ พลเอก ประยุทธ์ จันทร์โอชา นายกรัฐมนตรี เพื่อรายงานผลการเข้าร่วมประชุมและการเข้ารับรางวัล The 2017 United Nations Public Service Forum & Awards Ceremony เมื่อวันที่ 22 – 23 มิถุนายน 2560 ณ กรุงเฮก ราชอาณาจักรเนเธอร์แลนด์
ปลัดสํานักนายกรัฐมนตรี กล่าวรายงานว่า นายวิษณุ เครืองาม รองนายกรัฐมนตรี ประธานคณะกรรมการการกระจายอํานาจให้แก่องค์กรปกครองส่วนท้องถิ่น ได้มีนโยบายสนับสนุนและผลักดันให้องค์กรปกครองส่วนท้องถิ่นที่มีการบริหารจัดการที่ดีเสนอผลงานเพื่อสมัครรับรางวัล United Nations Public Service Awards ประจําปี ค.ศ. 2017 เพื่อเป็นการเผยแพร่ผลงานนวัตกรรมขององค์กรปกครองส่วนท้องถิ่นให้เป็นที่ประจักษ์ในวงกว้างและเป็นที่ยอมรับในระดับสากล ซึ่ง “โครงการนวัตกรรมบ้านต้นแบบสุขภาวะผู้ป่วยเรื้อรังและผู้สูงอายุ” (Excellence Happy Home Ward) จากเทศบาลตําบลเขาพระงาม จังหวัดลพบุรี ได้รับรางวัล 2017 United Nations Public Service Awards ในรางวัลที่ 2 สาขาความเป็นเลิศในการให้บริการทางการแพทย์ (Excellence in delivering health services) ของภูมิภาคเอเชียและแปซิฟิก ทั้งนี้ โครงการดังกล่าวจะช่วยยกระดับสุขภาวะของผู้ป่วยเรื้อรังและผู้สูงอายุติดเตียงที่มีความพร้อมและสมัครใจให้ได้รับบริการด้านสุขภาวะที่ครอบคลุมทุกมิติ และเป็นการผสมผสานแนวคิดเรื่องที่อยู่อาศัย สุขภาวะ และการจัดการเชิงพื้นที่และเทคโนโลยีเข้าไว้ด้วยกัน นอกจากนี้ยังสนับสนุนการมีส่วนร่วมระหว่างภาครัฐ ภาคเอกชน และภาคประชาชนในการจัดบริการร่วมกันให้สามารถบรรลุวัตถุประสงค์ของโครงการได้อย่างแท้จริง
โอกาสนี้ นายกรัฐมนตรีแสดงความยินดีกับเทศบาลตําบลเขาพระงามฯ ที่สามารถสร้างชื่อเสียงให้แก่ประเทศไทยในเวทีระดับนานาชาติ โดยโครงการนวัตกรรมบ้านต้นแบบสุขภาวะผู้ป่วยเรื้อรังและผู้สูงอายุจะช่วยส่งเสริมให้การบริการสาธารณะของรัฐบาลเป็นไปอย่างรวดเร็วมากยิ่งขึ้น และจะเป็นนวัตกรรมต้นแบบให้กับหน่วยงานต่าง ๆ นําไปขับเคลื่อนและดําเนินงานด้านการให้บริการสาธารณะของไทยต่อไป
รัฐบาลไทย-ข่าวทำเนียบรัฐบาล-องค์การคลังสินค้าชี้แจงข้าวในโกดังโครงการรับจำนำเสีย
วันจันทร์ที่ 9 กันยายน 2562
องค์การคลังสินค้าชี้แจงข้าวในโกดังโครงการรับจํานําเสีย
องค์การคลังสินค้าชี้แจงข้าวในโกดังโครงการรับจํานําเสีย
(8 สิงหาคม พ.ศ. 2562) นายไพศาล เตี๋ยวงษ์สุวรรณ์ รองผู้อํานวยการ รักษาการผู้อํานวยการองค์การคลังสินค้า ชี้แจงว่าค่าใช้จ่ายจากค่าฝากเก็บ ,ค่าเช่าและค่าแรงกรรมกร ที่ยังคงค้างจ่ายจากคลังสินค้าที่มีสัญญาเช่าคลังฯ และสัญญาฝากเก็บฯ เท่ากับ จํานวน 324,398,405.30 บาท กรณีดังกล่าวเป็นค่าใช้จ่ายที่ค้างจากสัญญาฝากเก็บและสัญญาเช่ารวม 18 คลัง ตั้งแต่เดือน ม.ค. 59 – เดือน มิ.ย. 62 ขอชี้แจงว่ายังไม่สามารถจ่ายให้ได้ เนื่องจากบริษัทฯ ได้ถูกฟ้องร้องดําเนินคดีจากคลังสินค้าบริษัทสิงโตทองฯ กรณีเป็นข้าวไม่ได้มาตรฐาน และสัญญาจ้างปรับปรุงข้าวสารบรรจุถง จํานวน 5 สัญญา ซึ่งขณะนี้อยู่ระหว่างองค์การคลังสินค้า ฟ้องร้องค่าเสียหายรวมดอกเบี้ยเป็นเงิน 5,297,875,350.31 บาท เพื่อเป็นการรักษาผลประโยชน์ของทางราขการ จึงยังไม่อาจจ่ายค่าใช้จ่ายส่วนที่ค้างได้ ประกอบกับกรณีดังกล่าว สํานักงานอัยการสูงสุดได้เคยมีความเห็นว่ากรณีที่องค์การคลังสินค้า และผู้ประกอบการที่เป็นคู่สัญญาต่างเป็นเจ้าหนี้/ลูกหนี้ มีความผูกพันซึ่งกันและกัน โดยมีมูลหนี้อันมีวัตถุเป็นอย่างเดียวกัน แต่อย่างไรก็ดีองค์การคลังสินค้า ยังมีข้อจํากัดในการหักกลบหนี้ตามกฎหมาย บริษัท สิงห์โตทองฯ ได้แจ้งกับองค์การคลังสินค้าว่า บริษัทฯ ไม่ยอมรับในเรื่องการหักกลบลบหนี้โดยขอให้องค์การคลังสินค้าพิจารณาทบทวนการหักกลบลบหนี้ดังกล่าว และขอให้จ่ายค่าใช้จ่ายค้างจ่ายสําหรับสัญญาที่ไม่ถูกแจ้งความดําเนินคดี ส่วนสัญญาที่ถูกแจ้งความดําเนินคดีขอให้รอคําพิพากษาจากศาลต่อไป หากศาลมีคําพิพากษาอย่างไรก็จะปฏิบัติตามนั้น กรณีปัญหาข้าวเน่านั้น เป็นข้าวสารจากการคัดแยก กรณีเกิดเพลงไหม้ และจากการตรวจสอบพบว่ามีพฤติกรรมล้อมกองข้าว
...........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีเปิดทดลองวิ่ง BTS  ห้าแยกลาดพร้าว-สถานีมหาวิทยาลัยเกษตร เพิ่มเติม 4 สถานี ให้บริการฟรีถึง 2 ม.ค 63
วันพุธที่ 4 ธันวาคม 2562
นายกรัฐมนตรีเปิดทดลองวิ่ง BTS  ห้าแยกลาดพร้าว-สถานีมหาวิทยาลัยเกษตร เพิ่มเติม 4 สถานี ให้บริการฟรีถึง 2 ม.ค 63
นายกรัฐมนตรีเปิดทดลองวิ่ง BTS  ห้าแยกลาดพร้าว-สถานีมหาวิทยาลัยเกษตร เพิ่มเติม 4 สถานี ให้บริการฟรีถึง 2 ม.ค 63
วันนี้ (3 ธันวาคม 2562) เวลา 11.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในการทดสอบความพร้อมการให้บริการเดินรถไฟฟ้าสายสีเขียว เพิ่มเติม จํานวน 4 สถานี จากสถานีห้าแยกลาดพร้าวถึงสถานีมหาวิทยาลัยเกษตรศาสตร์ ณ บริเวณสถานีห้าแยกลาดพร้าว กรุงเทพมหานคร โดยมีพลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายศักดิ์สยาม ชิดชอบ รัฐมนตรีว่าการกระทรวงคมนาคม นายทรงศักดิ์ ทองศรี รัฐมนตรีช่วยว่าการกระทรวงมหาดไทย และ พลตํารวจเอก อัศวิน ขวัญเมือง ผู้ว่าราชการกรุงเทพมหานคร ผู้บริหารบริษัท กรุงเทพธนาคมจํากัด ผู้บริหารบริษัท ระบบขนส่งมวลชน-กรุงเทพ จํากัด (มหาชน) และผู้ที่เกี่ยวข้องให้การต้อนรับและร่วมในพิธีเปิด
โอกาสนี้ นายกรัฐมนตรีกล่าวแสดงความยินดีที่ได้มาเห็นถึงความก้าวหน้าการดําเนินโครงการรถไฟฟ้าสายสีเขียว เพิ่มเติม จํานวน 4 สถานี รัฐบาลที่ต้องการจะพัฒนาโครงข่ายคมนาคมขนส่ง ซึ่งเป็นปัจจัยพื้นฐานที่สําคัญในการอํานวยความสะดวกให้กับประชาชนและเป็นการเพิ่มขีดความสามารถในการแข่งขันของประเทศด้วย โดยเฉพาะการพัฒนาโครงข่ายระบบรถไฟฟ้าขนส่งมวลชนในเมืองที่ส่งผลต่อประชาชนผู้อยู่อาศัยในเมืองโดยตรงระบบขนส่งมวลชนทางรางที่ทั่วถึงและมีประสิทธิภาพ ช่วยบรรเทาปัญหาการจราจร อํานวยความสะดวกในการเดินทางและยกระดับคุณภาพชีวิตให้แก่ประชาชน โดยเมื่อวันที่ 9 สิงหาคมที่ผ่านมา ได้มาเป็นประธานในงานทดสอบเดินรถไฟฟ้าจากสถานีห้าแยกลาดพร้าวไปยังสถานีหมอชิตแล้ว และวันนี้ได้เปิดทดลองเพิ่มเติมจํานวน 4 สถานี (ห้าแยกลาดพร้าว -สถานีมหาวิทยาลัยเกษตรศาสตร์) ซึ่งจะให้บริการฟรีไม่เสียค่าโดยสาร จนถึงวันที่ 2 มกราคม 2563 ทั้งนี้ยังขาดอีก 11 สถานีที่ต้องเร่งดําเนินการตามกรอบระยะเวลาที่กําหนดภายในปี 2563
พร้อมกันนี้ ในตอนท้าย นายกรัฐมนตรียังแสดงความห่วงใยประชาชนที่สัญจรไปมาระหว่างการดําเนินการก่อสร้าง โดยย้ําว่าต้องระมัดระวังเรื่องความปลอดภัยของทุกคนเป็นหลัก รวมทั้ง ปัญหาฝุ่นละอองและการจัดการเศษวัสดุจากการก่อสร้าง ต้องไม่กระทบกับประชาชนที่สัญจรไปมาตลอดเส้นทางด้วย
................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ ติดตามสมเด็จพระมหาวีรวงศ์ เลขานุการสมเด็จพระสังฆราช ตรวจเยี่ยมโรงทาน และติดตามการปลูกผักสวนครัว ตามแนวทางปรัชญาเศรษฐกิจพอเพียง
วันพุธที่ 1 กรกฎาคม 2563
รมต. นร. นายเทวัญ ฯ ติดตามสมเด็จพระมหาวีรวงศ์ เลขานุการสมเด็จพระสังฆราช ตรวจเยี่ยมโรงทาน และติดตามการปลูกผักสวนครัว ตามแนวทางปรัชญาเศรษฐกิจพอเพียง
รมต. นร. นายเทวัญ ฯ ติดตามสมเด็จพระมหาวีรวงศ์ เลขานุการสมเด็จพระสังฆราช ตรวจเยี่ยมโรงทาน และติดตามการปลูกผักสวนครัว ตามแนวทางปรัชญาเศรษฐกิจพอเพียง
วันนี้ (1 กรกฎาคม 2563) เวลา 12.30 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายณรงค์ ทรงอารมณ์ ผู้อํานวยการสํานักงานพระพุทธศาสนาแห่งชาติ นางวิไลวรรณ ไกรโสดา รองอธิบดีกรมการพัฒนาชุมชน และ ดร.วันดี กัญชรยาคง จุลเจริญ ประธานสภาสตรีแห่งชาติ ติดตาม เจ้าประคุณ สมเด็จพระมหาวีรวงศ์ กรรมการมหาเถรสมาคม เลขานุการสมเด็จพระสังฆราช เดินทางลงพื้นที่ วัดพระพุทธฉาย ต.หนองปลาไหล อ.เมืองสระบุรี จ.สระบุรี ตรวจเยี่ยมศูนย์ช่วยเหลือผู้ได้รับผลกระทบ จากการแพร่ระบาดของเชื้อไวรัสโควิด-19 ตามพระดําริสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก
สําหรับศูนย์ช่วยเหลือผู้ได้รับผลกระทบ จากการแพร่ระบาดของเชื้อไวรัสโควิด-19 ของวัดพระพุทธฉาย ได้มีการจัดตั้งโรงทานแจกจ่ายอาหารแก่ประชาชนผู้ได้รับผลกระทบ และจัดทํากิจกรรมปลูกผักสวนครัว ตามโครงการ “สวนครัวนําสุขพอเพียงเพื่อเพียงพอ ตามแนวทางปรัชญาเศรษฐกิจพอเพียง” โอกาสนี้ เจ้าประคุณ สมเด็จพระมหาวีรวงศ์ ได้มอบไม้ยืนต้นแด่เจ้าคณะอําเภอ 13 อําเภอ และมอบสิ่งของให้แก่ตัวแทนผู้ได้รับผลกระทบ หมู่บ้านละ 1 คน ขณะที่รัฐมนตรีประจําสํานักนายกรัฐมนตรี ได้ถวายหน้ากากอนามัย เจลล์แอลกอฮอล์ล้างมือ และเครื่องดื่มบํารุงกําลังแด่เจ้าประคุณ สมเด็จพระมหาวีรวงศ์ เพื่อมอบให้แด่พระภิกษุสงฆ์ในพื้นที่ต่อไป
จากนั้นคณะได้เยี่ยมชมโครงการ “สวนครัวนําสุขพอเพียงเพื่อเพียงพอ ตามแนวทางปรัชญาเศรษฐกิจพอเพียง” ร่วมปลูกต้นไม้ ปล่อยปลา และหว่านข้าวลงแปลงนาสาธิต เพื่อเป็นประโยชน์แก่ชุมชนในพื้นที่ต่อไป
.............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม จัดประชุม กพยช.ขับเคลื่อนการบริหารงานยุติธรรมของประเทศ
วันจันทร์ที่ 19 มีนาคม 2561
กระทรวงยุติธรรม จัดประชุม กพยช.ขับเคลื่อนการบริหารงานยุติธรรมของประเทศ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานการประชุมคณะกรรมการพัฒนาการบริหารงานยุติธรรมแห่งชาติ (กพยช.) ครั้งที่ ๒/๒๕๖๑
ในวันจันทร์ที่ ๑๙ มีนาคม ๒๕๖๑ เวลา ๐๙.๐๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานการประชุมคณะกรรมการพัฒนาการบริหารงานยุติธรรมแห่งชาติ (กพยช.) ครั้งที่ ๒/๒๕๖๑
โดยรองนายกรัฐมนตรีและรัฐมนตรีว่าการกระทรวงยุติธรรม
ได้เน้นย้ําการดําเนินงานในด้านต่าง ๆ ที่สําคัญ ดังนี้
๑. ให้พิจารณาศึกษาแนวทางการเผยแพร่กฎหมายเพื่อสร้างการรับรู้ให้แก่ประชาชนและหน่วยงานภาครัฐ
ตามมติคณะรัฐมนตรี ทั้งในส่วนของกฎหมายใหม่และแก้ไขเพิ่มเติม กฎหมายที่ประชาชนควรรู้
กฎหมายที่เด็กและเยาวชนควรรู้ และกฎหมายที่สื่อมวลชนควรรู้ พร้อมทั้งเชื่อมโยงกับโครงการไทยนิยม ยั่งยืน
เพื่อส่งเสริมให้ประชาชนสามารถเข้าถึงบริการของรัฐ ได้โดยง่าย และรวดเร็ว
๒. ให้พิจารณาทบทวนหลักเกณฑ์การคัดเลือกบุคคลต้นแบบด้านการส่งเสริมค่านิยมร่วมของบุคลากร
ในกระบวนการยุติธรรมในด้านต่างๆ อาทิ คุณสมบัติของผู้ที่ได้รับการคัดเลือก วิธีการดําเนินการคัดเลือก ฯลฯ
ทั้งนี้ รางวัลดังกล่าวจะมอบให้กับผู้ที่มีความประพฤติและผลงานเด่นชัดเป็นที่ประจักษ์
เพื่อเป็นการสร้างแรงจูงใจและสร้างขวัญกําลังใจให้กับบุคลากรในกระบวนการยุติธรรม
๓. พิจารณาแนวทางการขับเคลื่อนศูนย์แลกเปลี่ยนข้อมูลกระบวนการยุติธรรม (Data Exchange Center : DXC)
ให้มีประสิทธิภาพ โดยดําเนินการดังนี้ ๑.การเชื่อมโยงข้อมูล (Connected Government)
และการใช้ประโยชน์ร่วมกันของหน่วยงานภาครัฐด้านกระบวนการยุติธรรม
๒.การบริการต่างๆ (Digital Government) เพื่อพัฒนาบริการต่าง ๆ ที่จําเป็นต่อการปฏิบัติงาน
ของเจ้าหน้าที่ผู้ปฏิบัติงานด้านกระบวนการยุติธรรม และสนับสนุนข้อมูลเพื่อการบริการงานด้านกระบวนการยุติธรรม
๓.ตัวชี้วัดการกระทําผิดซ้ํา (Big Data) เพื่อพัฒนาการจัดเก็บตัวชี้วัดประสิทธิภาพกระบวนการยุติธรรมทางอาญา
และ ๔.วิธีการ ขั้นตอนการดําเนินการกรอบระยะเวลา ประกอบด้วย
แนวทางการขับเคลื่อนด้าน MIS & บริการดิจิทัล และบทบาทหน้าที่ โครงสร้างของศูนย์ DXC เป็นต้น
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมพิธีเปิดงาน Thai festival 2017
วันอังคารที่ 16 พฤษภาคม 2560
กระทรวงอุตสาหกรรม ร่วมพิธีเปิดงาน Thai festival 2017
กระทรวงอุตสาหกรรม ร่วมพิธีเปิดงาน Thai festival 2017
เมื่อวันที่ 13 พฤษภาคม 2560 นางสาวนิสากร จึงเจริญธรรม รองปลัดกระทรวงอุตสาหกรรม ในฐานะผู้แทนกระทรวงอุตสาหกรรม ร่วมพิธีเปิดงาน Thai festival 2017 โดยมีนายยงวุฒิ เสาวพฤกษ์ ผู้อํานวยการสถาบันอาหาร ร่วมงาน ณ สวนโยโยงิ เขตชิบะ กรุงโตเกียว ประเทศญี่ปุ่น
โดยภายในงานสถาบันอาหาร สถาบันเครือข่ายของกระทรวงอุตสาหกรรม ได้ร่วมจัดแสดงอัตลักษณ์อาหาร Thai Future Food ภายใต้โครงการเชื่อมโยงการค้าการลงทุนผู้ประกอบการอาหารเพื่ออุตสาหกรรมอาหารอนาคต (Future Food) และปรุงอาหารไทย อาทิ แกงเขียวหวาน ผัดไทย ลาบทอด แกงเลียง และวุ้น เพื่อประชาสัมพันธ์และสร้างภาพลักษณ์ให้กับสินค้าอาหารของประเทศไทยตามนโยบายรัฐบาลนอกจากนี้ยังได้นําผลิตภัณฑ์จากข้าวของผู้ประกอบการมาจัดแสดงด้วย โดยได้รับเกียรติจากพลเอกธนะศักดิ์ ปฎิมาประกร รองนายกรัฐมนตรี และ นายวีระ โรจน์พจนรัตน์ รัฐมนตรีว่าการกระทรวงวัฒนธรรม เยี่ยมชมบูธฯ
รัฐบาลไทย-ข่าวทำเนียบรัฐบาล-วราวุธบุกบ้านเกิดเดินหน้าแจกถุงผ้าตลาดเทศบาลอู่ทอง
วันอาทิตย์ที่ 10 พฤศจิกายน 2562
วราวุธบุกบ้านเกิดเดินหน้าแจกถุงผ้าตลาดเทศบาลอู่ทอง
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหารเจ้าหน้าที่หน่วยงานในสังกัด ทส. ลงพื้นที่ตลาดเทศบาลอู่ทอง จังหวัดสุพรรณบุรี เดินหน้ารณรงค์ เช
วราวุธบุกบ้านเกิดเดินหน้าแจกถุงผ้าตลาดเทศบาลอู่ทอง
วันนี้ 10 พฤศจิกายน 2562 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหารเจ้าหน้าที่หน่วยงานในสังกัด ทส. ลงพื้นที่ตลาดเทศบาลอู่ทอง จังหวัดสุพรรณบุรี เดินหน้ารณรงค์ เชิญชวนพ่อแม่พี่น้อง อําเภออู่ทอง ทําความดีด้วยหัวใจ ลดรับ ลดให้ ลดใช้ถุงพลาสติก Every Day Say No to Plastic bags พร้อมแจกถุงผ้า ให้ประชาชนพ่อค้าแม่ค้าในตลาดเทศบาลอู่ทอง โดยมีหน่วยงานราชการและเอกชนในพื้นที่อําเภออู่ทองมาร่วมกิจกรรมรณรงค์ลดใช้ถุงพลาสติกในครั้งนี้ด้วย
โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้พบปะประชาชนและพี่น้อง ทสม. ชาวจังหวัดสุพรรณบุรี พร้อมมอบสื่อการเรียนการสอนแก่สถานศึกษา มอบถุงผ้าแก่โรงพยาบาลสําหรับใส่ยากลับบ้าน และมอบกล้าไม้แก่ผู้นําชุมชน ณ หอประชุมเทศบาลตําบลอู่ทอง จังหวัดสุพรรณบุรี
นายวราวุธ กล่าวว่า เหลือเวลาอีก 52 วันเท่านั้นที่ประเทศไทยจะประกาศเลิกใช้ถุงพลาสติก โดยกระทรวงทรัพยากรธรรมชาติและสิ่งแวดล้อม จับมือกับ 47 ห้างร้านทั่วประเทศ จะเลิกแจกถุงพลาสติกแบบใช้ครั้งเดียวทิ้ง โดยวันที่ 1 มกราคม 2563 นี้ เราจะออกกฏหมายงดการใช้ถุงพลาสติกแบบใช้ครั้งเดียวทิ้ง ขอให้พี่น้องประชาชนอย่าลืมพกถุงผ้าออกจากบ้าน วันนี้เรามาช่วยกันรณรงค์ ลดใช้ เลิกใช้ถุงพลาสติก หันมาใช้ถุงผ้าแทนการใช้ถุงพลาสติก
รัฐบาลไทย-ข่าวทำเนียบรัฐบาล-ทส.  บูรณาการทุกภาคส่วนรับมือวิกฤตหมอกควันภาคเหนือ
วันจันทร์ที่ 23 มีนาคม 2563
ทส.  บูรณาการทุกภาคส่วนรับมือวิกฤตหมอกควันภาคเหนือ
ทส.  บูรณาการทุกภาคส่วนรับมือวิกฤตหมอกควันภาคเหนือ
ทส. บูรณาการทุกภาคส่วนรับมือวิกฤตหมอกควันภาคเหนือ
วันที่ 20 มี.ค. 63 เวลา 13.00 น.นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมศูนย์อํานวยการป้องกันและแก้ไขปัญหาไฟป่าและหมอกควันแห่งชาติ (ศอ.ปกป.ชาติ) ครั้งที่ 1/2563 ผ่านระบบ Video Teleconference (VTC) เพื่อติดตามสถานการณ์ไฟป่าและหมอกควันในพื้นที่ภาคเหนือ เนื่องจากพบค่าฝุ่นละอองขนาดเล็ก PM 2.5 มีแนวโน้นสูงขึ้น
และอยู่ในระดับเริ่มมีผลกระทบต่อสุขภาพของประชาชน ในการนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ขอให้ทุกหน่วยงานให้ความสําคัญของการสร้างการรับรู้ให้กับประชาชน หากประชาชนไม่ร่วมมือก็ไม่สามารถแก้ไขปัญหาได้อย่างเด็ดขาดและยั่งยืน โดยเฉพาะการทําความเข้าใจถึงผลกระทบจากการเผา ที่จะก่อให้เกิดปัญหามลพิษทางอากาศ กระทบสิ่งแวดล้อม และยังทําลายป่าต้นน้ํา ซึ่งเปรียบเสมือนโรงงานผลิตน้ําของทุกคน หากไม่มีป่า ก็จะส่งผลไปถึงเรื่องภัยแล้งด้วย ด้านสําหรับมาตรการรับมือสถานการณ์ในห้วงเวลานับจากนี้ ขอให้ทุกจังหวัดและทุกหน่วยงานที่เกี่ยวข้องเข้มงวด กวดขันในการควบคุมไม่ให้มีการเผาในพื้นที่ และให้บังคับใช้กฎหมายกับผู้กลอบเผาอย่างเด็ดขาดตลอดช่วงห้ามเผาที่จังหวัดกําหนด หากพ้นช่วงห้ามเผา ขอให้จัดระเบียบการเผาเพื่อป้องกันไม่ให้ฝุ่นละอองเพิ่มสูงขึ้น สําหรับปัญหาหมอกควันข้ามแดน นายกรัฐมนตรีได้มีสารไปยังประเทศเพื่อนบ้านเพื่อขอความร่วมมือควบคุมการเผา และกระทรวงทรัพยากรธรรมชาติและสิ่งแวดล้อม ได้ประสานงานอย่างใกล้ชิดกับสํานักงานเลขาธิการอาเซียนและประเทศในอนุภูมิภาคแม่โขงอย่างต่อเนื่องเพื่อเร่งแก้ไขสถานการณ์ร่วมกัน
ทั้งนี้ ในตอนท้าย รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวขอบคุณทุกหน่วยงาน ร่วมถึงเจ้าหน้าที่ จิตอาสา และหน่วยทหาร ที่ร่วมกันดําเนินงานอย่างเต็มที่ และขอเป็นกําลังใจเจ้าหน้าที่ที่ปฏิบัติงานทุกท่าน ขอให้ดูแลรักษาสุขภาพให้ดีและปฏิบัติงานด้วยความระมัดระวัง ทั้งนี้ กระทรวงฯ จะให้การสนับสนุนทั้งในเรื่องอุปกรณ์และสวัสดิการในการดูแลเจ้าหน้าที่ที่ปฏิบัติงาน ต่อไป
รัฐบาลไทย-ข่าวทำเนียบรัฐบาล-ม.ล.ปนัดดา ดิศกุล ประธานกรรมการบริหารลูกเสือแห่งชาติ กล่าวนำอาเศียรวาทในหลวงรัชกาลที่ 10
วันจันทร์ที่ 3 กรกฎาคม 2560
ม.ล.ปนัดดา ดิศกุล ประธานกรรมการบริหารลูกเสือแห่งชาติ กล่าวนําอาเศียรวาทในหลวงรัชกาลที่ 10
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานในพิธีถวายพระพรชัยมงคล สมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสทรงครองสิริราชสมบัติสืบราชสันตติวงศ์ เป็นพระมหากษัตริย์รัชกาลที่ 1
ข่าวสํานักงานรัฐมนตรี 338/2560
ประธานกรรมการบริหารลูกเสือแห่งชาติ กล่าวนําอาเศียรวาทในหลวงรัชกาลที่ 10 เนื่องในโอกาสทรงครองสิริราชสมบัติสืบราชสันตติวงศ์ ในงานวันคล้ายวันสถาปนาคณะลูกเสือแห่งชาติ ประจําปี 2560
เมื่อวันเสาร์ที่ 1 กรกฎาคม 2560 ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานในพิธีถวายพระพรชัยมงคล สมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสทรงครองสิริราชสมบัติสืบราชสันตติวงศ์ เป็นพระมหากษัตริย์รัชกาลที่ 10 แห่งพระบรมราชจักรีวงศ์ เนื่องในงานวันคล้ายวันสถาปนาคณะลูกเสือแห่งชาติ ประจําปี 2560 ณ สนามศุภชลาศัย กรีฑาสถานแห่งชาติ
อาเศียรวาท
สมเด็จพระเจ้าอยู่หัวมหาวชิราลงกรณ บดินทรเทพยวรางกูร
โดย
หม่อมหลวงปนัดดา ดิศกุล รัฐมนตรีช่วยว่าการกระทรวงศึกษาธิการ
ประธานกรรมการบริหารลูกเสือแห่งชาติ
ณ สนามศุภชลาศัย กรีฑาสถานแห่งชาติ
วันเสาร์ที่ 1 กรกฎาคม 2560
ขอพระราชทานกราบบังคมทูลทรงทราบฝ่าละอองธุลีพระบาท
ข้าพระพุทธเจ้า หม่อมหลวงปนัดดา ดิศกุล รัฐมนตรีช่วยว่าการกระทรวงศึกษาธิการ ประธานกรรมการบริหารลูกเสือแห่งชาติ ในนามของลูกเสือ และบุคลากรทางการลูกเสือ ที่ร่วมพิธีอยู่ ณ ที่นี้ ต่างสํานึกในพระมหากรุณาธิคุณ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ประมุขของคณะลูกเสือแห่งชาติ เนื่องในโอกาสทรงครองสิริราชสมบัติสืบราชสันตติวงศ์ เป็นพระมหากษัตริย์รัชกาลที่ 10 แห่งพระบรมราชจักรีวงศ์ ขอพระราชทานพระวโรกาส น้อมเกล้าน้อมกระหม่อมถวายพระพรชัยมงคล
ลูกเสือไทย ใจภักดิ์ รักชูชาติ
กราบพระบาท บพิตร อดิศร
ทศราช สยามินทร์ ปิ่นบวร
มิ่งอมร สุนทรพจน์ บทมาลย์
พระทรงเป็น เช่นน้ําฟ้า มาโลมโลก
ให้คลายโศก สร่างทุกข์ เป็นสุขศานติ์
ทรงเป็นศูนย์ รวมใจ ไทยยืนนาน
ทรงสืบสาน งานดํารง วงศ์จักรี
เหล่าข้าบาท ลูกเสือไทย ร่วมใจมั่น
จะพร้อมกัน กอปรกิจ ประสิทธิ์ศรี
จงรักชาติ ศาสน์กษัตริย์ เป็นราชพลี
มอบชีวี เพื่อบํารุง ผดุงไทย
ขอพระองค์ ทรงพิพัฒน์ จํารัสยิ่ง
ทรงเป็นมิ่ง มวลประชา มหาสมัย
ทรงเกษม สําราญ สมานพระทัย
ขอจอมไทย เทอดดํารง ทรงพระเจริญ
ด้วยเกล้าด้วยกระหม่อม
อิทธิพล รุ่งก่อน, บัลลังก์ โรหิตเสถียร: สรุป/รายงาน
ยุทธพงศ์ เลือกกลั่นดี, อิทธิพล รุ่งก่อน: ถ่ายภาพ
รัฐบาลไทย-ข่าวทำเนียบรัฐบาล-รอง นรม. พล.อ.อ ประจินฯ เป็นประธานการประชุมคณะกรรมการกองทุนเพื่อส่งเสริมการอนุรักษ์พลังงาน ครั้งที่ 1/2561
วันพุธที่ 21 กุมภาพันธ์ 2561
รอง นรม. พล.อ.อ ประจินฯ เป็นประธานการประชุมคณะกรรมการกองทุนเพื่อส่งเสริมการอนุรักษ์พลังงาน ครั้งที่ 1/2561
ที่ประชุม มีมติเห็นชอบร่างยุทธศาสตร์จัดสรรเงินกองทุน ปีงบประมาณ พ.ศ. 2562 – 2565 เพื่อเพิ่มประสิทธิภาพการใช้พลังงานและพลังงานทดแทน
วันที่ (20 กุมภาพันธ์ 2561) เวลา 14.00 น. ณ ห้องประชุม 301 ชั้น 3 ตีกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการกองทุนเพื่อส่งเสริมการอนุรักษ์พลังงาน ครั้งที่ 1/2561 ซึ่งสรุปสาระสําคัญของการประชุมดังนี้
ที่ประชุม ได้พิจารณาและมีมติเห็นชอบร่างยุทธศาสตร์จัดสรรเงินกองทุน ปีงบประมาณ พ.ศ. 2562 - 2565 โดยมีวัตถุประสงค์เพื่อเพิ่มประสิทธิภาพการใช้พลังงานและพลังงานทดแทน พร้อมทั้งค้นคว้า วิจัย ศึกษาและการแก้ไขปัญหาสิ่งแวดล้อมที่เกิดจากการใช้พลังงาน ตลอดจนการพัฒนาบุคลากรอย่างเป็นระบบ
นอกจากนี้ ที่ประชุมได้พิจารณาและมีมติเห็นชอบร่างยุทธศาสตร์จัดสรรเงินกองทุนฯ เฉพาะปี 2562 เพื่อเพิ่มประสิทธิภาพการใช้พลังงานและพลังงานทดแทน โดยการจัดทํายุทธศาสตร์จัดสรรเงินกองทุนประจําปี ซึ่งเป็นอํานาจหน้าที่ของสํานักงานบริหารกองทุนเพื่อส่งเสริมการอนุรักษ์พลังงาน ในการจัดทํายุทธศาสตร์ดังกล่าว
ตอนท้ายของการประชุม ได้พิจารณาและมีมติเห็นชอบทบทวนการปรับอัตราการส่งเงินเข้ากองทุนฯ ให้เหมาะสมกับสถานการณ์ พร้อมกันนี้ ที่ประชุมได้มอบหมายให้ฝ่ายเลขานุการฯ นําเรื่องดังกล่าวไปพิจารณาเพิ่มเติมในรายละเอียดก่อนนําเสนอคณะกรรมการนโยบายพลังงานแห่งชาติ (กพช.) ซึ่งมีนายกรัฐมนตรีเป็นประธานฯ เพื่อพิจารณาต่อไป
......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-แผนการบริหารหนี้สาธารณะ ประจำปีงบประมาณ 2561
วันศุกร์ที่ 29 กันยายน 2560
แผนการบริหารหนี้สาธารณะ ประจําปีงบประมาณ 2561
เมื่อวันที่ 12 กันยายน 2560 คณะรัฐมนตรีได้มีมติอนุมัติแผนการบริหารหนี้สาธารณะ ประจําปีงบประมาณ 2561 (แผนฯ) วงเงินรวม 1,502,977.06 ลบ.
เมื่อวันที่ 12 กันยายน 2560 คณะรัฐมนตรีได้มีมติอนุมัติแผนการบริหารหนี้สาธารณะ ประจําปีงบประมาณ 2561 (แผนฯ) วงเงินรวม 1,502,977.06 ลบ. ได้แก่ แผนการก่อหนี้ใหม่ วงเงิน 582,026.28 ลบ. และแผนการบริหารหนี้เดิม
วงเงิน 920,950.78 ลบ. และรับทราบแผนการบริหารหนี้ของรัฐวิสาหกิจที่ไม่ต้องขออนุมัติคณะรัฐมนตรีภายใต้กรอบแผนฯ วงเงิน 161,433.45 ลบ.
ทั้งนี้ กระทรวงการคลังได้คาดการณ์ระดับหนี้สาธารณะต่อ GDP และภาระหนี้ต่องบประมาณ พบว่ายังคงอยู่ภายใต้กรอบความยั่งยืนทางการคลังที่กําหนดให้ไม่เกินร้อยละ 60 และไม่เกินร้อยละ 15ตามลําดับ โดยระดับหนี้สาธารณะต่อ GDP และภาระหนี้ต่องบประมาณ ณ สิ้นปี 2561 - 2565 เป็นดังนี้
ปีงบประมาณ
สัดส่วน (%) 2561 2562 2563 2564 2565
หนี้สาธารณะคงค้าง/ GDP 42.7 44.8 46.9 48.6 49.6
ภาระหนี้/งบประมาณ 9.0 9.3 9.7 10.3 10.7
รัฐบาลไทย-ข่าวทำเนียบรัฐบาล-ผลประชุมองค์กรหลัก 6 มิถุนายน 2560
วันพุธที่ 7 มิถุนายน 2560
ผลประชุมองค์กรหลัก 6 มิถุนายน 2560
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมองค์กรหลัก ครั้งที่ 21/2560
โดยมี ม.ล.ปนัดดา ดิศกุลรัฐมนตรีช่วยว่าการกระทรวงศึกษาธิการ และผู้บริหารฝ่ายการเมือง เข้าร่วมประชุม
ดร.กมล รอดคล้าย เลขาธิการสภาการศึกษาและโฆษกกระทรวงศึกษาธิการ เปิดเผยผลการประชุมว่า ได้รับทราบประเด็นข้อสั่งการจากพล.อ.ประยุทธ์ จันทร์โอชา นายกรัฐมนตรี ในเรื่องที่เกี่ยวข้องกับกระทรวงศึกษาธิการ รวมทั้งประเด็นที่ได้หารือในที่ประชุม ดังนี้
●นายกรัฐมนตรีแนะนําหนังสือ "บัญชีนวัตกรรมไทย"ซึ่งรวมเรื่องราวเกี่ยวกับสิ่งประดิษฐ์และนวัตกรรมทุกชิ้น ของสํานักงานพัฒนาวิทยาศาสตร์และเทคโนโลยีแห่งชาติ (สวทช.) เป็นหนังสือที่แนะนําให้ทุกคนได้อ่าน
●การดูแลรักษาความปลอดภัยในสถานศึกษาและหน่วยงานนายกรัฐมนตรีได้เน้นย้ําอีกครั้งว่าขอให้ทุกหน่วยงานและสถานศึกษาดูแลการรักษาความปลอดภัยในทุกด้าน เช่นCCTVเครื่องดับเพลิง ฯลฯ โดยให้ถือเป็นความรับผิดชอบของผู้บริหารทุกระดับ หากมีปัญหาเกิดขึ้นซึ่งดร.ชัยพฤกษ์ เสรีรักษ์ ปลัดกระทรวงศึกษาธิการได้ชี้แจงให้ที่ประชุมองค์กรหลักรับทราบในครั้งนี้ด้วยว่า ในส่วนของกระทรวงศึกษาธิการนั้น ได้ดําเนินการตามข้อสั่งการของนายกรัฐมนตรีไว้แล้ว โดยให้ทุกหน่วยงานดูแลปรับปรุงระบบการรักษาความปลอดภัยทุกหน่วยงานให้เสร็จทุกเรื่องภายใน3เดือน
●พิธีเปิดอาคารสํานักงานของศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.) หรือ "กระทรวงศึกษาธิการ (ส่วนหน้า) : Forward Section, Ministry of Education"ซึ่งตั้งอยู่ภายในค่ายสมเด็จพระสุริโยทัย อําเภอหนองจิก จังหวัดปัตตานี ในวันที่12กรกฎาคม2560โดยพล.อ.ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหมเป็นประธานเปิด พร้อมทั้งมีกิจกรรมที่สําคัญ เช่น การนําเสนอผลการปฏิบัติงาน การมอบทุนการศึกษาประจําปี จากนั้นจะใช้สถานที่ดังกล่าวเป็นการประชุมคณะกรรมการขับเคลื่อนยุทธศาสตร์แก้ไขปัญหาจังหวัดชายแดนภาคใต้ (คปต.) ส่วนหน้า หรือผู้แทนพิเศษของรัฐบาลนอกสถานที่อีกด้วย
●การจัดตั้งสํานักงานเลขานุการของคณะกรรมการอิสระเพื่อการปฏิรูปการศึกษา ซึ่งสํานักงานเลขาธิการสภาการศึกษา (สกศ.) ทําหน้าที่ฝ่ายเลขานุการของคณะกรรมการ ได้ตั้งสํานักงานดังกล่าวที่ชั้น2สกศ. ถนนสุโขทัย เขตดุสิต โดยนายเฉลิมชนม์ แน่นหนา ผู้อํานวยการสํานักกฎหมายการศึกษา รักษาการในตําแหน่งที่ปรึกษา ด้านระบบการศึกษา สกศ. เป็นหัวหน้าสํานักงานเลขานุการ
ดร.กมลกล่าวด้วยว่า ทุกหน่วยงานในกระทรวงศึกษาธิการได้เตรียมการชี้แจงในการประชุมสภานิติบัญญัติแห่งชาติ (สนช.) วันที่ 8 มิถุนายนนี้ ซึ่งมีวาระสําคัญในการพิจารณาร่าง พ.ร.บ.งบประมาณรายจ่ายประจําปีงบประมาณ พ.ศ.2561 วงเงิน 2.9 ล้านล้านบาท ที่คณะรัฐมนตรีเป็นผู้เสนอ รวมทั้งเตรียมการพิจารณาในวาระที่ 2 การแปรญัตติร่างข้อบัญญัติงบประมาณรายจ่าย ประจําปีงบประมาณ พ.ศ.2561ไว้ด้วยแล้ว